L 8/2
HR
Službeni list Europske unije
13.1.2022.
(2)
Provedbenom uredbom Komisije (EU) 2021/405 (4) utvrđeni su popisi trećih zemalja i njihovih regija iz kojih je odobren ulazak u Uniju određenih životinja i robe namijenjenih prehrani ljudi u skladu s člankom 126. stavkom 2. točkom (a) Uredbe (EU) 2017/625.
(3)
Da bi se mogle uvrstiti na taj popis, treća zemlja ili njezina regija moraju ispunjavati zahtjeve iz članka 127.
Uredbe (EU) 2017/625 i zahtjeve iz članka 4.
Delegirane uredbe (EU) 2019/625.
(4)
U članku 4. točki (f) Delegirane uredbe (EU) 2019/625 propisano je da je postojanje, provedba i objavljivanje programa za kontrolu rezidua koji je odobrila Komisija, ako je to primjenjivo, preduvjet za uvrštavanje trećih zemalja ili njihovih regija na popis iz članka 126. stavka 2. točke (a) Uredbe (EU) 2017/625.
Odlukom Komisije 2011/163/EU (5) odobreni su planovi praćenja rezidua koje su dostavile određene treće zemlje za određene životinje i proizvode životinjskog podrijetla navedene u Prilogu toj odluci.
(5)
Provedbenom odlukom Komisije (EU) 2021/2315 (6) uklonjeno je odobrenje plana praćenja rezidua Tunisa za divljač.
Stoga bi Tunis trebalo ukloniti s popisa trećih zemalja iz kojih je odobren ulazak u Uniju određene pernate divljači namijenjene prehrani ljudi, koji je utvrđen u Prilogu III.
Provedbenoj uredbi (EU) 2021/405.
Tunis je obaviješten o tome.
(6)
Provedbenom odlukom (EU) 2021/2315 odobren je plan praćenja rezidua Ukrajine za morske puževe iz potkategorije „mekušci”.
Budući da je Ukrajina dostavila odgovarajuće dokaze i jamstva da ispunjava zahtjeve zakonodavstva Unije za ulazak u Uniju pošiljaka morskih puževa iz akvakulture, tu bi treću zemlju trebalo dodati na popis trećih zemalja ili njihovih regija iz kojih je odobren ulazak u Uniju pošiljaka određenih školjkaša, bodljikaša, plaštenjaka i morskih puževa, koji je utvrđen u Prilogu VIII.
Provedbenoj uredbi (EU) 2021/405.
Ukrajina je obaviještena o tome.
(7)
Provedbenom odlukom (EU) 2021/2315 kategorija „proizvodi akvakulture” iz Priloga Odluci 2011/163/EU podijeljena je na četiri potkategorije: „ribe”, „proizvodi od ribe”, npr. kavijar, „rakovi” i „mekušci”.
Radi dosljednosti i jasnoće primjereno je izmijeniti Prilog IX.
Provedbenoj uredbi (EU) 2021/405 kako bi se, prema potrebi, utvrdile potkategorije proizvoda akvakulture za koje su treće zemlje odobrene.
(8)
Provedbenom odlukom (EU) 2021/2315 odobreni su planovi praćenja rezidua za proizvode akvakulture Albanije, Argentine, Bjelarusa, Bosne i Hercegovine, Crne Gore, Čilea, Falklandskih Otoka, Farskih Otoka, Izraela, Japana, Kenije, Mauricijusa, Moldove, Novog Zelanda, Otoka Mana, Singapura, Sjeverne Makedonije, Srbije, Švicarske, Tunisa, Turske, Ugande, Ujedinjene Kraljevine, Ukrajine i Urugvaja, ako je primjenjivo među ostalim u pogledu potkategorije „ribe”.
Stoga je primjereno izmijeniti Prilog IX.
Provedbenoj uredbi (EU) 2021/405 kako bi se uključilo to odobrenje.
Te su treće zemlje obaviještene o tome.
(9)
Provedbenom odlukom (EU) 2021/2315 odobreni su planovi praćenja rezidua za proizvode akvakulture Bangladeša, Brazila, Ekvadora, Filipina, Hondurasa, Indije, Indonezije, Južne Koreje, Kanade, Kine, Kolumbije, Kostarike, Malezije, Maroka, Meksika, Mjanmara/Burme, Paname, Perua, Saudijske Arabije, Sjedinjenih Američkih Država, Šri Lanke, Tajlanda, Tajvana i Vijetnama, ako je primjenjivo među ostalim u pogledu potkategorija „ribe” i „rakovi”.
Stoga je primjereno izmijeniti Prilog IX.
Provedbenoj uredbi (EU) 2021/405 kako bi se uključilo to odobrenje.
Te su treće zemlje obaviještene o tome.
(4) Provedbena uredba Komisije (EU) 2021/405 оd 24. ožujka 2021.
o utvrđivanju popisa trećih zemalja ili njihovih regija iz kojih je odobren ulazak u Uniju određenih životinja i robe namijenjenih prehrani ljudi u skladu s Uredbom (EU) 2017/625 Europskog parlamenta i Vijeća (SL L 114, 31.3.2021., str. 118.).
(5) Odluka Komisije 2011/163/EU od 16. ožujka 2011. o odobravanju planova koje su dostavile treće zemlje u skladu s člankom 29.
Direktive Vijeća 96/23/EZ (SL L 70, 17.3.2011., str. 40.).
(6) Provedbena odluka Komisije (EU) 2021/2315 od 17. prosinca 2021.
o izmjeni Odluke 2011/163/EU o odobravanju planova koje su dostavile treće zemlje u skladu s člankom 29.
Direktive Vijeća 96/23/EZ (SL L 464, 28.12.2021., str. 17.).